Gabor

# Általános információk

   Gabor egy mellékszereplő a **LeftWardBook** által készített "**Epised From LS**" c. sikersorozatban, mely első részét a költő 2012 November 24-én tette közzé a **Design Your Own Mission** nevezetű oldalon.

### Külső megjelenése

Gabor az ismert **Claude** karaktermodelljét használja fel, ebből kifolyólag minden identikus a GTA 3 főszereplőjének külsejével. Haja hátrafésült, szemöldökei vastagok, mindennapjait pedig egy fekete bőrdzsekiben és terepszínű nadrágban tengeti.

### Személyisége

Gabor egy nyugodt úriember, aki másokra, főként a főszereplőre, **Niko Carson**-ra bízza piszkos ügyleteinek véghezvitelét. Sodrából nehezen lehet kihozni, hisz üzleti élete alatt valószínűleg sok fárasztó figurával találkozhatott, akik közrejátszottak türelmének növekedésében. Ő maga ritkán vesz részt az általa kiadott feladatokban, de mikor ténylegesen jelen van, akkor megbizonyosodik róla, hogy minden a terve szerint haladjon. Zavarja a konkurencia, ő szeretne maradni az egyetlen alvilági fegyverkereskedő **Los Antos**-ban, ezért Niko-nak kell kiiktatni vetélytársait.

### Szerepe a történetben

A játékos Gabort először a Los Santos Vagos egyik követe által ismeri meg, a **Jhony mentése**c. küldetésben. Az illegális fegyverárus pozitív első benyomást kelt Niko-ban, idézem: "elsem hiszem hogy az en boltomnal a vilag legnagyobb gangstere". Gabor felajánlja szolgáltatásait Niko-éknak, majd velük tart Jhony megmentésében, akit egy elhagyatott gyárban tartanak fogva. A történet során Gabor rengetegszer támogatja fegyverekkel főszereplőnket, és ha kell, még a **lepukkant sigátorban** található rulett asztala mögül is kimozdul, hogy részt vegyen az akcióban. Jhony és Tommy árulása után Gabor közeli és hűséges barátjává válik Niko-nak, és mindenben mellette lesz. A végső leszámolás után, mely során Niko majdnem bent ég a húsfeldolgozó üzemben, Gabor a segítségére siet, és biztosítja a menekülés kérdését egy autóval. Ez nem feltétlen egy remek hír, hisz Gabor pocsék sofőr, ugyanúgy autóra, ahogyan motorbiciklire is. Furcs vezetési stílusát az uj motor c. küldetésben bizonyította, amikor kitalálta, hogy a járművekkel való kereskedés hasonlóan nagy profitot hozna, mint a fegyver biznisz. Ebben a részben Gabor vezeti a lopott motort, míg Niko a hátsó ülésről fedezi őt. Ez az akció elég döcögősen megy, hiszen Gabor állandóan a falnak hajt a motorral, mely a küldetés végét jelenti. Ahogy az **EFLS** közeledik a tetőponthoz, úgy erősödik Gabor és Niko barátsága, ami ahhoz vezet, hogy Gabor még a **Grove Street Families** névváltoztató megbeszélésén is jelen van. Az események végéhez közeledvén Gabor sigátorát megtámadják a Ballasok, ám Niko minden köszönetét kifejezi régi barátjának, és a segítségére siet.

### Érdekességek

* E szereplő neve valószínűleg szándékosan lett Gabor Gábor helyett, hiszen a költő bizonyította több alkalommal is, hogy mentálisan rátermett az ékezetek használatára ezen az egy néven kívül.
* Nem világos, hogy a lepukkant sigátorban miért egy rulett asztal mögött ácsorog Gabor, a költő ezzel talán szerencsejátékozó múltjára tesz utalást, bár egyes spekulációk szerint egyszerűen a rulett asztal az első leidézhető tárgy a DYOM menüben. Ez az információ nem volt megerősítve a költő által.
* Gabor teljes neve nem volt felfedve, ám a híres Dyomológus és internetes személyiség, Dr. Overcooler és barátai arra gondoltak, hogy Si Gábor állhat az anyakönyvi kivonatán.

1. ↑ https://dyom.gtagames.nl/profile/3590
2. ↑ https://gta.fandom.com/wiki/Claude
3. ↑ https://dyom.gtagames.nl/show/22239
4. ↑ https://dyom.gtagames.nl/show/23745
5. ↑ https://gta.fandom.com/wiki/Grove\_Street\_Families